ธปท.ไม่ห่วงบาทแข็งสวนทางยูโร
ธปท.ไม่ห่วงเงินบาทปรับแข็งค่าขึ้นสวนทางกับค่าเงินยูโร ระบุเป็นการเคลื่อนไหวตามกลไกลตลาด
8 ก.ค. 2554

ธปท.ไม่ห่วงเงินบาทปรับแข็งค่าขึ้นสวนทางกับค่าเงินยูโร ระบุเป็นการเคลื่อนไหวตามกลไกลตลาด
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.)  กล่าวว่า ไม่ได้กังวลกับการปรับแข็งค่าขึ้นของค่าเงินบาทในวันนี้ ซึ่งเงินบาทแข็งค่าขึ้นเล็กน้อยสวนทางกับค่าเงินยูโร เนื่องจากเป็นการเคลื่อนไหวตามปกติตามกลไกลตลาด ที่มีความต้องการซื้อมากค่าเงินบาทก็แข็งค่า แต่ถ้าความการวื้อน้อยเงินบาทก็อ่อนค่า เป็นการเคลื่อนไหวตามกลไกราคา เป็นเรื่องปกติที่แข็งได้ก้อ่อนได้ แต่อย่างไรก็ตามธปท.จะติดตามดูต่อไป
ทั้งนี้ ค่าเงินบาทมักจะเคลื่อนไหวตามค่าเงินยูโร แต่สวนทางกับค่าเงินเหรียญสหรัฐ แต่วันนี้กลับแข็งค่าขึ้นสวนทางกับยูโรที่ปรับอ่อนค่าลง โดยค่าเงินบาทวันนี้เคลื่อนไหวอยู่ที่ระดับ 30.23 บาทต่อเหรียญสหรัฐ แข็งค่าขึ้นเล็กน้อยจากช่วงเช้าที่เปิดตลาดที่ระดับ 30.27 บาทต่อเหรียญสหรัฐ